SET ปิดลบ 2 จุด แนะจับตาสถานการณ์เทรดวอร์-ทิศทางราคาน้ำมัน
SET ปิดลบ 2 จุด แนะจับตาสถานการณ์เทรดวอร์-ทิศทางราคาน้ำมัน โดยดัชนีตลาดหุ้นไทยปิดวันนี้ที่ระดับ 1,607.27 จุด ลดลง 2.11 จุด (-0.13%) มูลค่าการซื้อขาย 51,261.85 ล้านบาท
SET ปิดลบ 2 จุด แนะจับตาสถานการณ์เทรดวอร์-ทิศทางราคาน้ำมัน โดยดัชนีตลาดหุ้นไทยปิดวันนี้ที่ระดับ 1,607.27 จุด ลดลง 2.11 จุด (-0.13%) มูลค่าการซื้อขาย 51,261.85 ล้านบาท
27 พ.ย. 2562

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,607.27 จุด ลดลง 2.11 จุด (-0.13%) มูลค่าการซื้อขาย 51,261.85 ล้านบาท
10 หุ้นกดดัชนีวันนี้

ด้านนายธีรวุฒิ กานต์นิภากุล ผู้อำนวยการอาวุโสฝ่ายตราสารอนุพันธ์ บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยวันนี้แกว่งตัวในกรอบแคบ เนื่องจากอยู่ในช่วงของการรอเม็ดเงินใหม่เข้ามา หลังจากที่ได้รับรู้เจรจาการค้าระหว่างสหรัฐฯ และจีน ที่คาดหวังว่าจะออกมาสดใสแล้ว ทำให้หุ้นหลายตัวรีบาวด์ต่อเนื่องในช่วงที่ผ่านมา โดยตลาดรีบาวด์จากดัชนีฯระดับ 1,590 ขึ้นมาถึง 1,620 จุด ก็ถือว่าขึ้นมาในระดับหนึ่งแล้ว วันนี้จึงเห็นการพักตัวบ้าง หลังจากที่ตลาดฯยังไม่ได้มีปัจจัยใหม่เข้ามาหนุน
ด้านตลาดหุ้นในภูมิภาคเอเชียวันนี้เคลื่อนไหวในแดนบวกเป็นส่วนใหญ่ โดยตลาดบ้านเราวันนี้จะดูอ่อนกว่าตลาดภูมิภาค อย่างไรก็ดี มองว่าตลาดฯมีโอกาสที่จะแกว่ง Sideway up จากคาดการณ์กำไรของบริษัทจดทะเบียนไทยปีหน้าจะเริ่มเห็นการฟื้นตัว หลังจากที่มองกันว่ากำไรบริษัทจดทะเบียนในปีนี้มีโอกาสติดลบ และรอดูรูปแบบกองทุน LTF ใหม่ด้วยว่าจะออกมาเป็นอย่างไร ซึ่งปีนี้เม็ดเงินจาก LTF ยังถือว่าเข้ามาน้อย ซึ่งถ้ายังมี LTF ก็น่าจะช่วยหนุนตลาดฯได้
นอกจากนี้ ให้ติดตามความคืบหน้าเจรจาการค้าระหว่างสหรัฐฯ และจีน ต่อไป, ติดตามตัวเลขเศรษฐกิจของสหรัฐฯ, ทิศทางราคาน้ำมัน, การประชุมกลุ่มโอเปกที่จะมีขึ้นในสัปดาห์หน้า รวมถึงบ้านเราให้ติดตามการพิจารณางบประมาณ วาระ 2-3 ที่คาดว่าจะเข้าสู่สภาในเดือนธ.ค.นี้
ส่วนแนวโน้มการลงทุนในวันพรุ่งนี้ (28 พ.ย.) นายธีรวุฒิ กล่าวว่า ตลาดฯยังมีโอกาสที่จะปรับตัวขึ้นไปได้ โดยมีแนวรับไว้ที่ 1,605 จุด ส่วนแนวต้าน 1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPF มูลค่าการซื้อขาย 2,841.10 ล้านบาท ปิดที่ 27.50 บาท เพิ่มขึ้น 1.25 บาท
AOT มูลค่าการซื้อขาย 2,305.89 ล้านบาท ปิดที่ 78.25 บาท ลดลง 1.00 บาท
ADVANC มูลค่าการซื้อขาย  2,132.91 ล้านบาท ปิดที่ 219.00 บาท ลดลง  2.00 บาท
PTT มูลค่าการซื้อขาย 2,055.70 ล้านบาท ปิดที่ 43.50 บาท เพิ่มขึ้น 0.25 บาท
GPSC มูลค่าการซื้อขาย 1,749.78 ล้านบาท ปิดที่ 83.25 บาท ลดลง 3.25 บาท
ตลาดหุ้นเอเชีย
